Útlit fyrir að tekjur af uppsjávarafurðum minnki um fjórðung milli ára . Verulega syrtir í álinn í uppsjávargeiranum á Íslandi á þessu ári miðað við síðasta ár . Gróflega áætlað gæti útflutningsverðmæti uppsjávarafurða dregist saman um allt að 25% eða um 20 milljarða króna , að því er Teitur Gylfason hjá Iceland Seafood segir í nýjustu Fiskifréttum . Munar þar mest um lélega loðnuvertíð , en auk þess minnkar kvóti norsk-íslensku síldarinnar um þriðjung milli ára og óvissa ríkir á makrílmörkuðum meðal annars vegna ástandsins í Austur-Evrópu . Útflutningsverðmæti uppsjávarafurða á síðasta ári nam rösklega 80 milljörðum króna en gæti farið niður í um það bil 60 milljarða í ár . Sjá nánar umfjöllun í Fiskifréttum sem komu út í dag .